‎(ซีรีส์อนิเมะจาก NETFLIX)
‎ไม่อยากเชื่อเลยว่านี่จะเป็นวัตถุโบราณ
‎ดูสิว่ามันกลมแค่ไหน
‎สมบูรณ์แบบมากจนเครื่องมือของเรา ‎ตรวจจับข้อผิดพลาดไม่ได้เลย
‎ดูจากความหนาแน่นสัมพัทธ์ ‎โลหะที่ใกล้เคียงที่สุดคือเหล็ก
‎แต่เราไม่พบร่องรอยการขึ้นสนิม ‎หรือการออกซิเดชั่นเลย
‎เรายังวัดความแข็งของมันไม่ได้ด้วย ‎เพราะมันดูดซับแรงกระแทกได้ทั้งหมด
‎มันเป็นวัตถุมหัศจรรย์…
‎ผู้พัน
‎เซียร์ร่า 19 เราตรวจพบ ‎สัญญาณความร้อนของเป้าหมาย
‎เพิ่มระดับความเสี่ยงเป็นสาม
‎เริ่มปฏิบัติการยึดคืน
‎พวกเขาเปิดใช้โอพาร์ตเหรอเนี่ย
‎พวกบ้าอำนาจนี่รับมือยากจริงๆ
‎ไปเลย สปริกกัน เห็นท้องฟ้าไหม
‎อือ กลุ่มดาวบิดเบี้ยวไปหมด
‎เกิดอะไรขึ้น
‎สุดยอดเลย
‎นี่คือเมกิโด้เฟลมสินะ
‎พระเจ้าทรงอนุญาตให้เรา ‎ได้สัมผัสถึงเปลวไฟแห่งสวรรค์
‎ยังไงก็เถอะ รีบปิดมันเดี๋ยวนี้เลย
‎ล้างการตั้งค่าระบบ…
‎นี่คือพระประสงค์ของพระองค์
‎ฉันจะกำจัดทุกคนที่ต่อต้าน
‎หมายความว่ายังไง
‎นี่เป็นคำสั่งทางทหารเหรอ
‎ฉันให้การรับใช้พระผู้เป็นเจ้า ‎อยู่เหนือกว่าการเป็นทหาร
‎ที่เมกิโด้เฟลมทำงานขึ้นมาก็แปลว่า ‎พระองค์ปรารถนาไฟแห่งการชำระล้าง
‎เหมือนที่เมืองโซดอมและโกมอร์ราห์
‎โอพาร์ตเมกิโด้เฟลมนั่นทำให้มิติบิดเบี้ยว ‎เพื่อสร้างเลนส์ขึ้นมาในอากาศ
‎เลนส์นี้มีเส้นผ่านศูนย์กลางสองสามกิโลเมตร
‎มันจะรวบรวมแสงอาทิตย์ ‎เพื่อสร้างอุณหภูมิหลายแสนองศา
‎เมื่อพระอาทิตย์ขึ้น มันจะแผดเผาโลก ‎เหมือนเมืองโซดอมและโกมอร์ราห์
‎เหลืออีกแค่ 30 นาทีก่อนรุ่งสาง เร่งมือเข้า
‎เข้าใจแล้วน่า
‎กำลังรออยู่เลย สปริกกัน
‎ฉันชื่อฮัมมิ่งแบต สมาชิกแมชชีนเนอส์พลาทูน ‎ของหน่วยปฏิบัติการพิเศษสหรัฐฯ
‎ขอบคุณพระผู้เป็นเจ้ายิ่งนัก ‎ที่มอบบททดสอบสุดท้ายนี้ให้เรา
‎อ๋อ นายคือบลัดเลสพรีเชอร์สินะ
‎ขอโทษด้วยที่ต้องพูดตรงๆ ‎แต่ส่งเมกิโด้เฟลมมาซะ
‎ตั้งแต่ได้ร่างจักรกลนี้มา ฉันก็สงสัยมาตลอด
‎ว่าทำไมฉันถึงฟื้นคืนชีพขึ้นมาอีกครั้ง
‎ทั้งหมดก็เพื่อวันนี้นี่เอง
‎พระองค์ทรงมอบคำสั่งให้กับฉัน
‎ฉันจะลงโทษมนุษย์สำหรับบาปที่พวกมันก่อ
‎คลื่นอัลตราโซนิกงั้นเหรอ
‎ใช่ นี่คือเหตุผลที่ผู้คนต่างหวาดกลัวฉัน ‎ในฐานะบลัดเลสพรีเชอร์
‎คลื่นอัลตราโซนิกกระตุ้นความเจ็บปวด ‎และทำให้สมองถูกรบกวน
‎ยิ่งฉันเข้าใกล้ คลื่นอัลตราโซนิกก็ยิ่งรุนแรง ‎จนมันทำลายสมองของแกในที่สุด
‎ไอ้เครื่องทำความชื้นเดินได้เอ๊ย
‎เล็งไปตรงไหนน่ะ
‎ตอนนี้เมกิโด้เฟลมกับจิตของฉัน ‎รวมเป็นหนึ่งเดียวกันแล้ว
‎ถ้าไม่เอาชนะฉัน ‎แกก็หยุดทัณฑ์สวรรค์ไม่ได้หรอก
‎ไปลงนรกซะ สปริกกัน
‎อะไรกัน
‎ได้ยังไงกัน ระยะประชิดแบบนี้ ‎คลื่นอัลตราโซนิกของฉันน่าจะโดนแกเต็มๆ นี่
‎ปรากฏการณ์ดอปเพลอร์ไงล่ะ
‎ถ้าฉันวิ่งเข้าหาแกโดยมีลมดันข้างหลัง
‎คลื่นเสียงที่โจมตีฉันอยู่จะถูกบีบอัด
‎ฉันคิดว่ามันน่าจะช่วยลดผลกระทบ ‎จากคลื่นอัลตราโซนิกที่ละเอียดอ่อนของแกได้
‎แน่นอนว่าฉันคงทำไม่สำเร็จ ‎หากไม่ได้สวมสิ่งนี้ไว้
‎คิดแผนนั้นออกในสถานการณ์แบบนี้…
‎แกนี่ไม่ธรรมดาเลยนะ
‎พระองค์สัญญาว่าจะไม่ทำลายเมือง ‎หากที่นี่มีผู้เที่ยงธรรมสิบคน
‎แปลว่าแกคือผู้เที่ยงธรรมสินะ
‎สปริกกัน
‎กำลังโรยตัวลงไป
‎ลงถึงพื้นเรียบร้อย พิกัด 2-0-3
‎ซีพี นี่น็อกเกอร์ 2-0 พูด
‎เรายึดชั้นสี่ไว้หมดแล้ว ไม่มีผู้เสียชีวิต
‎เข้าไปคุมชั้นหนึ่งไว้
‎นี่น็อกเกอร์ 4-2 พูด ‎เรายึดแผงควบคุมพลังงานที่ชั้นสามได้แล้ว
‎มีแผ่นข้อความเหล็กแผ่นหนึ่ง
‎ตกทอดมาจากอารยธรรมโบราณ
‎ที่ล่มสลายจากความล้ำหน้าของพวกเขา
‎เพื่อส่งต่อคำเตือนให้กับคนรุ่นปัจจุบัน
‎ผ่านจารึกหมายเหตุแผ่นนี้
‎มันถูกเขียนเอาไว้ว่า
‎"ปกป้องมรดกของเราจากคนชั่ว"
‎มีองค์กรหนึ่งทำตามข้อความนี้อย่างจริงจัง
‎และพยายามอย่างมุ่งมั่น ‎ที่จะปิดผนึกอารยธรรมโบราณ
‎เจ้าหน้าที่พิเศษจากองค์กรนั้น…
‎ต่างถูกเรียกกันว่า "สปริกกัน"
‎(สนามบินนานาชาติโตเกียว)
‎ใช่ ฉันเพิ่งมาถึงเมื่อกี้
‎คิดถึงมากเลย ไม่ได้มาตั้งสิบปีแล้ว
‎ใช่ๆ มาแค่อาทิตย์เดียว
‎ฉันมีวิทยานิพนธ์ต้องส่งน่ะ
‎แต่ฉันก็ดีใจนะ ฉันอยากกลับญี่ปุ่นนานแล้วล่ะ
‎ขอโทษนะครับ ‎ใช่ศาสตราจารย์ยามาบิชิ ริเอะหรือเปล่าครับ
‎ผมเป็นคนจากห้องแล็บอาร์คัม ‎มาที่นี่เพื่อรับคุณครับ
‎ขอโทษที่มาสายนะครับ ‎เดี๋ยวผมจะพาคุณไปที่โรงแรมเลย
‎อะไรนะ
‎อะไรเหรอครับ
‎ไม่มีอะไรค่ะ ตอนแรกนึกว่าพอฉันมาถึง ‎จะมีคนอธิบายเรื่องถอดรหัสน่ะค่ะ
‎งั้นเหรอ ขอโทษด้วยครับ
‎ไม่เป็นไรค่ะ
‎ว่าแต่ เรื่องที่ฉันขอไป…
‎ขอโทษครับ ผมมีหน้าที่แค่ขับรถให้คุณ
‎อย่างนั้นเหรอคะ
‎บันไดเลื่อนนี้จะลงไปชั้นหนึ่ง ‎กรุณาก้าวอย่างระมัดระวัง
‎- ฮัลโหลค่ะ ‎- ศาสตราจารย์ยามาบิชิใช่ไหมครับ
‎ผมยามาโมโตะจากอาร์คัมครับ
‎ขอโทษนะครับ ดูเหมือนพนักงาน ‎ที่เราส่งไปรับคุณอาจจะถึงช้าสักหน่อย
‎ช่วยรออีกนิดได้ไหมครับ
‎ตอนนี้พวกเขากำลังไปที่ล็อบบี้แล้ว
‎ฮัลโหล ศาสตราจารย์ครับ
‎- ถ้าพูดแม้แต่คำเดียว ฉันยิงแน่ ‎- ได้ยินไหมครับ ศาสตราจารย์ยามาบิชิ
‎(งูเพลิง)
‎ไม่ต้องห่วง เราไม่ฆ่าคุณหรอก
‎คุณแค่ต้องไปกับเราสักพัก
‎เร็วเข้า พวกอาร์คัมกำลังมา
‎ได้ข่าวจากที่แคมป์บ้างไหม
‎ยังเลย แต่เราต้องไปกันแล้ว
‎เฮ้ยๆ เป็นชายอกสามศอกแท้ๆ ‎ดันจับตัวเด็กผู้หญิงมาแบบนี้ได้ไง
‎รู้ไหมว่าการทำแบบนี้ในญี่ปุ่น ‎เขานับเป็นอาชญากรรมลักพาตัวเด็กนะ
‎ถ้าไม่อยากเจ็บตัวก็ปล่อยเธอ…
‎เราไม่ได้รับอนุญาตให้ฆ่าใครนะ
‎ไปถึงอากาซากะได้ก็ไม่เป็นไรแล้ว
‎เปิดท้ายรถหน่อย
‎มันเจ็บนะ ไอ้บ้าเอ๊ย
‎ไอ้เด็กเปรต
‎ขอโทษที ศาสตราจารย์ ‎ช่วยรอตรงนี้อีกแป๊บหนึ่งนะ
‎หานี่อยู่เหรอ
‎เอาคืนไปเถอะ
‎อาร์คัมขอยึดรถแกเป็นการชดเชย ‎โทษฐานพยายามฆ่าแล้วกัน
‎บอกหัวหน้าพวกแกด้วยว่าอย่ายุ่งเรื่องนี้
‎น่าสมเพชจังเลยนะ
‎นึกว่าจะได้เห็นศักยภาพของสปริกกันซะอีก
‎พวกแกนี่ไร้ประโยชน์เสียจริง
‎แกเป็นใคร
‎โทษทีๆ ฉันดูแผนที่บนมือถือไม่เป็นน่ะ
‎แต่ฉันดีใจนะ ที่เธอไม่บาดเจ็บ ‎เป็นอะไรหรือเปล่า
‎พูดเรื่องอะไรน่ะ คุณนั่นแหละโอเคไหม
‎หือ หมายความว่าไง
‎หมายความว่าไงเหรอ คุณถูกยิงนะ
‎อ๋อ เรื่องนั้นไม่ต้องห่วงหรอก ฉันเป็นอมตะ
‎แล้วคนพวกนั้นเป็นใคร ทำไมถึงอยากได้ตัวฉัน
‎เพราะพวกเขาคิดว่าเธอ ‎คือช็องโปเลียนคนต่อไปไง
‎ศาสตราจารย์ยามาบิชิ ริเอะ
‎สหรัฐฯ กำลังจับตาดูแหล่งขุดแห่งหนึ่งในญี่ปุ่นอยู่
‎พวกเขาคิดว่าในที่สุดก็จะเข้าถึงมันได้แล้ว
‎จากนั้นเด็กอัจฉริยะด้านภาษาอายุ 16 ปี ‎ที่ได้รับเลือก
‎จากศาสตราจารย์มหาวิทยาลัยคาร์เนล
‎ก็ถูกส่งมาญี่ปุ่นเพื่อวิเคราะห์แหล่งขุดนั้น
‎พูดง่ายๆ คือพวกเขารีบมาจับตัวเธอ ‎เพื่อหยุดยั้งไม่ให้มันเกิดขึ้น
‎แต่ทำไมล่ะ
‎ไม่ต้องห่วง ตราบใดที่ฉันยังอยู่ ‎ฉันจะไม่ยอมให้ใครแตะต้องเธอแน่
‎อีกอย่างฉันก็อายุ 16 เหมือนกัน ‎ไม่ต้องพูดสุภาพนักก็ได้
‎สิบหกเหรอ
‎แล้วมาขับรถได้ยังไงเนี่ย
‎ทำแบบนี้ก็เกินไปหน่อยนะ
‎ไม่นึกเลยว่าซีไอเอจะโผล่มา
‎เพราะอเมริกาเองก็คิดไม่ถึงว่า ‎ยามาบิชิ ริเอะจะติดต่อกับอาร์คัมน่ะสิ
‎แปลว่าเรายังพอมีโอกาสอยู่
‎เราแค่ต้องไปพาตัวศาสตราจารย์ ‎และปลุกศาลเจ้าแห่งไฟขึ้นมาอีกครั้ง
‎(อาร์คัม)
‎ผมต้องขอโทษจริงๆ ครับ
‎ที่ศาสตราจารย์ยามาบิชิตกอยู่ในอันตราย ‎ก็เพราะคนของเราไปช้า
‎ไม่เป็นไรค่ะ ฉันแค่ตกใจนิดหน่อย
‎ไม่สิ ที่จริงก็เยอะอยู่
‎ยังไงก็ตาม โล่งอกไปทีที่คุณไม่เป็นไร
‎ผมยามาโมโตะ เป็นคนรับผิดชอบที่นี่ ‎ถ้าต้องการอะไรก็บอกได้เลยนะครับ
‎ถ้าอย่างนั้น เรื่องที่ฉันขอไปเมื่อวันก่อน…
‎อ๋อ สืบประวัติของโอมินาเอะ ยูคุงสินะครับ
‎ความจริงแล้ว…
‎หายตัวไปเหรอ
‎ผมขอโทษจริงๆ ครับ
‎เราพยายามแล้ว แต่เวลามันไม่พอน่ะครับ ‎นี่คือรายงานทั้งหมดของเราครับ
‎ระหว่างที่คุณอยู่ที่นี่ ‎เราจะพยายามตามหาเขาต่อไป
‎เพราะงั้นขอเวลาเราอีกหน่อย…
‎(อาร์คัม ผู้นำอดีตกาลมาสู่อนาคต)
‎ไง ที่โรงแรมมียามของอาร์คัม ‎เต็มไปหมดเลยนะ
‎นายก็เป็นยามด้วยไม่ใช่หรือไง
‎ว่าแต่ขึ้นมาได้ยังไงน่ะ
‎อ๊ะ ขอบคุณสำหรับกาแฟนะ
‎ให้ตายสิ ในหัวนายคิดอะไรอยู่บ้างเนี่ย
‎ทำไมถึงสนใจโอมินาเอะ ยูนักล่ะ
‎ได้ยินว่าเป็นคำขอพิเศษด้วยนี่
‎มันไม่ใช่เรื่องของฉันหรอกนะ ‎แต่ฉันกลัวว่ามันจะกระทบกับงานของเธอ
‎ฉันไม่มีญาติที่ญี่ปุ่นเลย
‎ฉันเสียพ่อแม่ไปตั้งแต่เด็ก
‎ฉันเลยไปอยู่บ้านเด็กกำพร้า ‎จนกระทั่งญาติที่อเมริการับฉันไปเลี้ยง
‎ทุกวันฉันได้แต่ร้องไห้ ‎เพราะความกังวลและความเศร้า
‎โอมินาเอะ ยูคุงเป็นเด็กคนเดียวที่นั่น ‎ที่คอยให้กำลังใจฉันเสมอ
‎ฉันได้ยูคุงช่วยเอาไว้
‎เพราะงั้นฉันเลยอยากเจอเขา
‎เพื่อนคนเดียวของฉันในญี่ปุ่น
‎แต่ฉันไม่เจออะไรเกี่ยวกับเขาเลย
‎เขาไม่เล่นโซเชียลมีเดียด้วย
‎เธอจะอยู่ที่นี่หนึ่งสัปดาห์ใช่ไหม
‎อะไรนะ ใช่
‎โอเค งั้นทำงานนี้ให้เสร็จในสี่วัน
‎จากนั้นเราค่อยเอาเวลาที่เหลือไปเที่ยว ‎และตามหาเจ้าโอมินาเอะ ยูกัน
‎อุตส่าห์ได้กลับญี่ปุ่นทั้งที ‎เธอต้องรู้จักปลดปล่อยบ้างนะ
‎ฉันเองก็จะพยายาม ‎เป็นเพื่อนญี่ปุ่นคนที่สองของเธอให้
‎เดี๋ยว ทางนั้นมัน…
‎นี่คือภาพถ่ายดาวเทียม ‎ของแหล่งขุดเมื่อสองเดือนก่อน
‎มันตั้งอยู่ที่ตีนเขาฟูจิ
‎การปะทุของภูเขาไฟแบบเดียวกับในยุคโจกัน
‎ทำให้แหล่งขุดจมอยู่ใต้ลาวา
‎แต่ผมว่ามันมีขนาดเท่ากับ ‎ส่วนวงกลมด้านหลังของไดเซนเรียวเลยล่ะ
‎พอคิดว่ามันอยู่ใต้ภูเขาฟูจิแล้ว…
‎ดูเหมือนมันถูกใช้เป็นแท่นบูชา ‎มากกว่าจะเป็นสุสานหลวง
‎เราเชื่อว่าซากปรักหักพังแห่งนี้ ‎เป็นของอารยธรรมฟูจิ
‎อารยธรรมฟูจิเหรอคะ
‎มีเอกสารหนึ่งที่ชื่อว่าเอกสารโบราณมิยาชิตะ
‎หรือที่เรียกกันว่าบันทึกฟูจิ
‎มันคือบันทึกของญี่ปุ่นโบราณ ‎ที่เขียนด้วยอักขระเทพเจ้า
‎โดยสวี่ฝู นักเล่นแร่แปรธาตุชาวจีน ‎ที่อยู่ในสมัยราชวงศ์ฉิน
‎เราคิดว่าซากปรักหักพังพวกนี้ ‎เกี่ยวข้องกับราชวงศ์โบราณในบันทึกพวกนั้น
‎ฉันก็เคยได้ยินมาเหมือนกัน ‎แต่มันเชื่อถือไม่ได้ไม่ใช่เหรอคะ
‎ทางอาร์คัมก็สรุปว่ามันเชื่อถือไม่ได้
‎แต่เราพบข้อมูลบางอย่างที่น่าสนใจ
‎ตอนที่เราทำการสำรวจทางธรณีวิทยา ‎ที่ภูเขาฟูจิให้กับรัฐบาล
‎ตรงนี้ครับ
‎นี่คือกราฟอัตราการขยายตัว ‎ของเนื้อโลกส่วนล่างในระยะเวลาหนึ่งปี
‎แต่ทีมสำรวจของเราบอกว่า
‎รูปแบบนี้บ่งชี้ว่ามีคลื่นรบกวนจากภายนอก
‎นั่นคือตอนที่เราเจอซากปรักหักพัง
‎หลังจากทำการสำรวจอิสระเพิ่มเติม
‎รูปแบบนี้มีความสอดคล้อง ‎กับช่วงเวลาที่เกิดซากปรักหักพัง
‎พวกเขาเลยควบคุมการระเบิดไว้เหรอ
‎เรายังสรุปเรื่องนั้นไม่ได้ครับ
‎ตอนนี้เรายังไม่รู้ว่า ‎ซากปรักหักพังพวกนี้มีไว้เพื่ออะไร
‎ส่วนนี่เป็นภาพขยายส่วนที่อยู่ด้านใน
‎นี่แหละครับ คุณจะเห็นอักขระเทพเจ้า ‎รูปแบบใหม่สลักอยู่ตรงนี้
‎งั้นเหรอคะ
‎นี่คือสิ่งที่เราอยากให้คุณถอดรหัสครับ
‎เข้าใจแล้วค่ะ
‎ฉันเองก็ไม่ค่อยมั่นใจเท่าไร ‎แต่จะลองเทียบกับไฟล์ที่มีเพื่อหารูปแบบดูค่ะ
‎เยี่ยมไปเลยครับ
‎เรามีเอกสารข้อมูลต่างๆ ‎และห้องทดลองให้คุณใช้งานได้ตามสบายเลย
‎รบกวนด้วยนะครับ
‎ค่ะ ฉันจะทำให้เต็มที่ค่ะ
‎พูดมันง่ายกว่าทำนี่นะ
‎หาอักขระเทพเจ้าที่ตรงกันไม่ได้เลย
‎มีตัวอักษรแบบนี้อยู่จริงๆ เหรอ
‎ถ้าสหรัฐฯ ต้องการมันมากก็แปลว่า ‎ซากปรักหักพังพวกนี้สำคัญมากสินะ
‎เอาเถอะ คิดมากไปก็เปล่าประโยชน์
‎ทำเท่าที่เราทำได้ก็พอ
‎รีบหนีไป…
‎ช่วยด้วย
‎(อาร์คัม ยามาโมโตะ เครือข่ายขัดข้อง)
‎ยูคุง
‎นึกแล้วว่าพวกมันต้องมาที่นี่
‎เหมือนแมลงสาบไม่มีผิด
‎ขอโทษที่มาช้านะ ศาสตราจารย์ เธอโอเคไหม
‎ไปสู้กันต่อข้างนอกเถอะ
‎นี่ขนกันเข้ามาเท่าไรเนี่ยหา ‎คุณทหารสหรัฐฯ ติดอาวุธทั้งหลาย
‎ต้อนรับกันขนาดนี้เชียว
‎อย่างนี้ต้องตอบแทนหน่อยแล้ว
‎สนามพลังที่ต้านทานแรงปะทะได้มหาศาล
‎และกล้ามเนื้อเทียมที่ช่วยเพิ่มสมรรถภาพทางกาย
‎นี่คือชุดต่อสู้ของอาร์คัมที่ทำจากโอริคัลคุม
‎ฉันจะแสดงพลังของชุดเกราะกล้ามเนื้อ…
‎ให้พวกแกดูเป็นขวัญตา
‎คิดว่าทำแบบนั้น…
‎แล้วมันจะได้ผลเหรอ
‎ฉันเคยบอกแล้วไง
‎ว่าให้เลิกวุ่นวายเรื่องนี้ซะ
‎สำหรับคนที่ยังเด็กขนาดนี้
‎นายมีฝีมือไม่เบาเลยนะ สปริกกัน
‎เปิดตัวได้เห่ยสุดๆ ไปเลยนะ
‎ที่ฉันสัมผัสได้ถึงเลือดตอนอยู่ฮาเนดะ ‎ก็เพราะแกสินะ
‎ฉันมาจากหน่วยข่าวกรองต่างประเทศรัสเซีย ‎ฝ่ายตะวันออกไกล
‎ชื่อโมโรฮะ โคอิจิ
‎ฉันอยากให้อาร์คัม ‎ถอนกำลังออกจากศาลเจ้าแห่งไฟซะ
‎ศาลเจ้าแห่งไฟเหรอ
‎โทษที บอกนายไปก็เท่านั้น ‎เพราะนายกำลังจะตายที่นี่อยู่แล้วนี่นะ
‎ลมอะไรเนี่ย
‎ไอ้เลวเอ๊ย
‎ถึงกับเอาชนะวิชาลับของตระกูลฉัน ‎อย่างสัตว์วายุได้เชียว
‎จะสัตว์วายุหรืออะไรก็ไม่รู้ล่ะ
‎แต่ท่าแบบนั้นใช้ไม่ได้ผล ‎กับชุดเกราะกล้ามเนื้อหรอก
‎งั้นวันนี้ฉันขอตัวก่อนแล้วกัน
‎แต่คราวหน้า ฉันจะพาศาสตราจารย์ไปด้วย
‎ไอ้สารเลวนั่น
‎ศาลเจ้าแห่งไฟเหรอ
‎รัสเซียก็ตามเรื่องซากปรักหักพังนั่นด้วยสินะ
‎สงสัยเราต้องเร่งมือแล้วล่ะ
‎บ้าบอที่สุดเลย
‎คราวนี้มีรัสเซียเพิ่มมาอีก
‎ทำไมคุณยามาโมโตะถึงยอมล่ะครับ
‎ช่วยไม่ได้นี่ ‎ศาสตราจารย์บอกว่าอยากเห็นด้วยตาตัวเอง
‎แล้วผมต้องมาคุ้มครองเธออีก ‎คิดถึงความรู้สึกผมบ้างไหม
‎หน่วยข่าวกรองต่างประเทศรัสเซีย ‎รู้บางอย่างเกี่ยวกับซากปรักหักพังนั่น
‎แต่พวกเขาไม่รู้วิธีใช้งานมัน
‎พวกเขาเลยต้องการตัวศาสตราจารย์ยามาบิชิ
‎โอกาสที่พวกนั้นจะทำร้ายเธอค่อนข้างต่ำ
‎ทีมรักษาความปลอดภัยของอาร์คัม ‎อยู่ที่นั่นแล้ว น่าจะทำให้งานนายง่ายขึ้นนะ
‎ผมไม่รับผิดชอบอะไรทั้งนั้นนะ
‎นายก็ฆ่าคนเพื่อปกป้อง ‎ซากปรักหักพังเหมือนกันเหรอ
‎ขอโทษที่พูดแบบนั้นนะ
‎แต่ไม่ต้องห่วง ตอนนี้ฉันถอดรหัส ‎ตัวอักษรฟูจิเกือบเสร็จแล้ว
‎ถึงแม้ความรู้จะเป็นสิ่งสำคัญ ‎ในการถอดรหัสตัวอักษร
‎แต่ฉันคิดว่าจินตนาการสำคัญกว่า
‎ใครเป็นคนเขียนตัวอักษรพวกนี้ ‎และพวกเขารู้สึกยังไง
‎ฉันทุ่มเทให้กับงานตัวเองมาก ‎เพราะอยากรู้เรื่องนั้น
‎แต่มันไม่เหมือนกับเรื่องนี้
‎ถ้าฉันไม่รีบถอดรหัสอาจมีคนต้องตายอีก
‎ทุกอย่างเป็นเพราะฉัน
‎ฉันทนมาพอแล้วล่ะ
‎ถ้ารู้สึกถึงอันตราย เราจะถอยออกมา
‎ขอโทษนะ
‎ยังไงเราก็ต้องทำงานนี้ให้เสร็จ ‎ถ้าอยากหาตัวโอมินาเอะ ยูให้เจอ
‎(เตือนภัย)
‎เอาจริงสิ
‎ศาสตราจารย์
‎เป็นไปตามแผน
‎ที่เหลือก็แค่พาตัวศาสตราจารย์ไป
‎พวกบ้านั่นจู่ๆ ก็ยิงขีปนาวุธใส่เฉยเลย
‎เพราะแบบนี้ผมถึงไม่เห็นด้วยไง
‎ไปบ่นกับเบื้องบนเองสิ ‎ศาสตราจารย์ไม่เป็นไรใช่ไหม
‎อือ แต่เราอาจจะไปถึงช้านะ
‎พวกคุณเฝ้าซากปรักหักพังไว้แล้วกัน
‎รับทราบ
‎พวกนั้นกำลังตามมา เราต้องรีบไปจากที่นี่
‎ฉันไม่เข้าใจเลย
‎ทำไมต้องฆ่ากันเพราะซากปรักหักพังด้วย
‎ถ้าพวกเขาอยากได้ขนาดนั้นก็ให้ไปเลยสิ
‎ฉันทนไม่ไหวแล้วนะ
‎แล้วถ้ามันมีพลังทำลายโลกล่ะ
‎ถ้าคนที่ยึดซากปรักหักพังนั่นได้ครองโลกล่ะ
‎นี่มันภาษาฮีบรูโบราณนี่นา
‎"แด่มนุษยชาติในอนาคต"
‎นี่มันอะไรเหรอ
‎สารจากอารยธรรมโบราณถึงมนุษยชาติ
‎เราอยากส่งข้อความในอดีต ‎ให้คนที่ยอมรับและเข้าใจเรื่องนี้
‎โลกใบนี้มีอารยธรรมมากมาย
‎หากแต่มันจะพังทลายลงในไม่ช้า
‎ขีดจำกัดของเผ่าพันธุ์ ‎ความขัดแย้งกับอารยธรรมอื่น
‎การทุจริต การทำลายล้าง…
‎เราอยากให้พวกเจ้าทุกคนมีอนาคตที่ดี
‎เราจึงทิ้งเศษเสี้ยวของอารยธรรมเราไว้
‎ตามที่ต่างๆ ในโลกเสมือนมรดกจากเรา
‎แต่ถ้าเจ้าไม่มีคุณสมบัติพอที่จะนำไปใช้…
‎"เราขอให้เจ้าปิดผนึกมันไว้ให้หมด
‎ปกป้องมรดกของเราจากคนชั่ว
‎อย่าเลือกเดินทางผิดเหมือนเรา"
‎แผ่นเหล็กนั่นถูกพบโดยบังเอิญที่ก้นทะเลลึก
‎ไม่ว่าจะใช้วิธีหาอายุแบบไหนก็ไม่มีการตอบสนอง
‎ความร้อนหรือเย็นทำอะไรมันไม่ได้ ‎แม้แต่จะทุบก็ไม่ได้
‎ลองนึกถึงเทคโนโลยีที่ใช้สร้างสิ่งนี้ดูสิ
‎มันอาจเปลี่ยนโลกไปเลยก็ได้
‎ศาลเจ้าแห่งไฟมีพลังเหมือนสิ่งนี้เหรอ
‎ไม่รู้สิ
‎แต่ถ้าพวกเขาจะเอาศาลเจ้าไป ‎เพื่อประโยชน์ของตัวเอง เราก็ต้องหยุดพวกเขา
‎แปลว่านายก็…
‎ใช่ นั่นคืองานของเรา
‎เราปกป้องอารยธรรมโบราณ ‎จากกองกำลังต่างๆ และผนึกพวกมันไว้
‎แต่ก็ถือว่าสุดยอดอยู่ดี
‎พวกเขาสร้างสิ่งที่ก้าวหน้าขนาดนี้ ‎เมื่อหลายพันปีก่อน
‎สีและน้ำหนักคล้ายกับแพลทินัม
‎แต่ผู้เชี่ยวชาญคิดว่า ‎เวลาไม่มีผลกับวัตถุสามมิติชิ้นนี้
‎นายนี่แปลกคนนะ
‎ถือของน่ากลัวขนาดนั้น ‎แต่ตาเป็นประกายเหมือนเด็กเลย
‎ลองคิดดูสิ
‎โลกนี้เต็มไปด้วยวัตถุลึกลับที่เราไม่เข้าใจ
‎แผนที่ปีรีรีส เครื่องบินกิมบายา ลายเส้นนาซกา
‎บางคนบอกว่ามันไร้สาระ
‎แต่การได้จินตนาการว่าตำนานเป็นเรื่องจริง ‎มันก็น่าตื่นเต้นดีออกไม่ใช่เหรอ
‎นายนี่แปลกคนจริงๆ
‎พวกนั้นมากันแล้ว
‎จะมัวนั่งอ้อยอิ่งอยู่ไม่ได้
‎ไปกันเลยไหม
‎แน่ใจนะว่าเราไม่ต้องรีบเดินทางต่อ
‎เราต้องไปที่ศาลเจ้าแห่งไฟไม่ใช่เหรอ
‎อาร์คัมจัดการเรื่องนั้นแล้ว ไม่ต้องห่วงหรอก
‎อีกอย่าง ศัตรูกำลังใกล้เข้ามาแล้ว
‎ฉันต้องหยุดพวกมันตรงนี้
‎เอาล่ะ งั้นไปก่อนนะ
‎เดี๋ยวก่อน
‎ซ่อนอยู่ตรงนั้นไปก่อนนะ ศาสตราจารย์
‎อย่าออกมาจนกว่าฉันจะกลับมานะ
‎ฉันสัญญาว่าจะปกป้องเธอให้ได้
‎แค่อดทนไว้จนถึงตอนนั้นก็พอ
‎ปืนเอเอสวาล
‎พวกเดียวกับคนที่ใช้ลมเมื่อวานเหรอ
‎เปล่าประโยชน์น่า
‎กระสุนทำอะไรฉันไม่ได้หรอก
‎กระสุนมัน…
‎ฉันคือหัวหน้าหน่วยสเปซนาซอิสระ ‎ของกองทัพอากาศลำดับที่ 45
‎วิกเตอร์ สโตลอฟ
‎เรามาดวลกันจนกว่าคนจากหน่วยฉัน ‎จะควบคุมตัวศาสตราจารย์ยามาบิชิได้ก็แล้วกัน
‎พวกแกเลิกบ้ากันสักที
‎กระหายอำนาจขนาดนั้นเลยเหรอ
‎สหรัฐฯ อ้างความเป็นชาตินิยม ‎และกำลังขยายกำลังทหารอีกครั้ง
‎รัสเซียเลยจำเป็นต้องเพิ่มกำลัง ‎เพื่อดึงสมดุลของโลกกลับมา
‎ความสมดุลบ้านแกสิ
‎พวกแกก็แค่อยากได้อำนาจ
‎หุบปาก
‎อย่าดูถูกเทคโนโลยีของรัสเซียนะ
‎ไม่จริงน่า
‎ความสามารถในการฟื้นฟูร่างกายของฉัน ‎ถูกเพิ่มขึ้นเป็นสิบเท่า
‎จากการปรับแต่งดีเอ็นเอและการผ่าตัดสมอง
‎ความตายคงไม่มีผลอะไรกับฉันแล้ว
‎ก็แค่ไอ้ขี้ยาที่โดนปรับแต่งพันธุกรรม ‎พูดไปก็คงไม่เข้าหัวแกอยู่ดี
‎ทั้งหมดก็เพื่อแผ่นดินเกิดของเรา
‎เธอไม่มีอาวุธ
‎ตรงนี้มีแค่เธอคนเดียว
‎ฉันรายงานไปแล้ว
‎เฝ้าไว้จนกว่าทีมจะมาถึง…
‎เปล่าประโยชน์
‎แกหนีไม่พ้นหรอก
‎ฉันจะค่อยๆ หักคอแกซะ
‎เอานี่ไปกิน
‎ศาสตราจารย์
‎ในที่สุดก็เจอสักที
‎ศาลเจ้าแห่งไฟ
‎ฝีมือโมโรฮะเหรอ
‎แต่ทำไมถึงฆ่าพวกตัวเองล่ะ
‎ตื่นแล้วสินะ
‎ยินดีต้อนรับสู่ศาลเจ้าแห่งไฟ
‎นี่มันอะไรกัน
‎ศาสตราจารย์ยามาบิชิ
‎อ่านตัวอักขระพวกนี้ ‎แล้วอัญเชิญงูเพลิงมาซะ
‎งูเพลิงเหรอ
‎พวกเราตระกูลโมโรฮะ ‎เคยเป็นผู้พิทักษ์ศาลเจ้าแห่งไฟ
‎เราควบคุมภูเขาไฟฟูจิ ‎และมีหน้าที่คอยจัดการกับการระเบิดของมัน
‎ต้นกำเนิดของพลังนั้นคืองูเพลิง
‎สิ่งมีชีวิตชั้นสูงที่อาศัยอยู่ลึกลงไปในภูเขาฟูจิ
‎ศาลเจ้าแห่งไฟเปรียบเหมือนโซ่ ‎ที่ล่ามงูเพลิงเอาไว้
‎แต่การควบคุมงูเพลิงนั้น ‎จะทำได้ก็ต่อเมื่อถอดรหัสตัวอักษรพวกนี้
‎การนำงูเพลิงกลับมา ‎คือความปรารถนาสูงสุดของตระกูลโมโรฮะ
‎หน่วยข่าวกรองต่างประเทศรัสเซียน่ะ ‎เป็นเพียงฉากหน้าเพื่อบรรลุเป้าหมายนี้
‎ทีนี้ก็เริ่มอ่านได้แล้ว
‎นี่คือโชคชะตาของฉัน ‎สิ่งนี้เป็นของฉันแต่เพียงผู้เดียว
‎ไม่
‎ฉันไม่ยกซากปรักหักพังนี่ให้นายหรอก
‎นี่คือสถานที่ที่เรียกว่าถ้ำมังกร ‎ซึ่งเชื่อมภูเขาฟูจิเข้ากับพลังงานโบราณ
‎ถ้าพื้นน้ำแข็งตรงนี้ถูกทำลาย
‎มันจะทำให้งูเพลิง ‎ขึ้นสู่ผิวน้ำโดยไร้การควบคุม
‎และเผาผลาญสิ่งมีชีวิตทุกอย่างที่ขวางหน้า
‎รวมถึงเธอกับโอมินาเอะ ยูด้วย
‎อะไรนะ
‎นี่ไม่ได้สังเกตเลยเหรอ ‎ทั้งที่เขาอยู่ข้างๆ เธอมาตลอด
‎หมอนั่นเป็นสปริกกัน ‎เจ้าหน้าที่พิเศษระดับเอสของอาร์คัม
‎เขาคือโอมินาเอะ ยู ‎คนที่เธอกำลังตามหาอยู่ไงล่ะ
‎ไม่จริง…
‎ทีนี้ก็อ่านอักขระได้แล้ว
‎ถ้าไม่อยากให้โอมินาเอะ ยูตาย
‎ไอ้พายุหมุนเวรนั่น
‎นั่นมันอะไรน่ะ
‎ยามาตะโนะโอโรจิเหรอ
‎เป็นยังไงบ้าง
‎คิดยังไงกับสุดยอดสิ่งมีชีวิตที่เกิดจากลาวานี่
‎โมโรฮะ ฝีมือแกเองเหรอ
‎ศาสตราจารย์อยู่ไหน
‎เธอสบายดี…
‎อะไรนะ
‎โอมินาเอะคุง
‎มันเป็นกับดัก หนีไป โอมินาเอะคุง
‎สำหรับตอนนี้น่ะนะ
‎ริเอะ
‎เป็นอะไรไปล่ะ
‎เร็วเข้า ไม่งั้นศาสตราจารย์ ‎โดนลาวากลืนกินแน่
‎ถ้าไม่มีลูกแก้วนี่ ‎ก็ควบคุมงูเพลิงไม่ได้หรอก
‎อะไรนะ
‎นี่คือดาบลับของโมโรฮะ ดาบฮิฮิอิโระคาเนะ
‎มันมีความแข็งพอๆ กับโอริคัลคุม
‎ตัดได้ทุกอย่าง ‎รวมทั้งชุดเกราะกล้ามเนื้อของแกด้วย
‎บ้าเอ๊ย
‎แต่ฉันได้สิ่งที่น่าทึ่งกว่านั้นมาแล้ว
‎จบกันสักที
‎ฉันจะฝังร่างของแกไว้ในลาวา ‎พร้อมกับซากปรักหักพังนี่
‎รวมถึงผู้หญิงคนนั้นด้วย
‎ฉันชนะแล้ว สปริกกัน
‎เมื่อฉันได้งูเพลิงมาครอบครองแล้ว ‎ก็ไม่มีใครหยุดฉันได้
‎ฉันจะเป็นผู้ปกครองโลกนี้
‎โมโรฮะ
‎ฉันไม่ยอมให้แกเอาซากปรักหักพังไปหรอก
‎ฉันจะไม่ยอมให้แก ‎กลายเป็นผู้นำจอมเผด็จการของโลก
‎ลม จงมา
‎เจ้าโง่
‎แก…
‎พอสักทีเถอะ ไอ้เวรเอ๊ย
‎ยังขยับได้อีกเหรอ
‎ไปลงนรกได้แล้ว
‎ดาบฮิฮิอิโระคาเนะของฉัน
‎ดาบนั่นอาจตัดได้ทุกอย่างก็จริง
‎แต่สุดท้ายก็ยังเป็นของที่มนุษย์ทำขึ้นมา
‎มันตัดสิ่งที่พระเจ้าสร้างไม่ได้หรอก
‎ดูเหมือนมันจะจมกลับลงไปในลาวาแล้ว
‎เป็นอย่างที่แผ่นข้อความเหล็กต้องการเลย
‎ใช่ ทั้งหมดเป็นเพราะภูตสินะ
‎"สปริกกัน" มาจากคำว่า "สปิริตัส" ‎เป็นภาษาละตินที่แปลว่า "จิตวิญญาณ"
‎มันยังเป็นชื่อของเหล่าภูต ‎ที่เป็นผู้พิทักษ์สมบัติโบราณด้วย
‎โมโรฮะเล่าทุกอย่างให้ฟังแล้วสินะ
‎ดูเหมือนว่าสปริกกันคนนี้ ‎ก็คอยคุ้มกันภูตตนอื่นอยู่ด้วย
‎นายตามหาคนเก่งสินะ
‎เลยคิดจะช่วยฉันตามหาโอมินาเอะคุง
‎ใช่ไหม ยูคุง
‎แต่ทำไมไม่พูดอะไรเลยล่ะ
‎ฉันบอกคนอื่นไม่ได้นี่ว่าฉันทำงานอะไร
‎มันเป็นความลับ
‎ตาบ้า ฉันตามหานายแทบตายเลยนะ
‎เออน่า ฉันขอโทษ
‎รู้สึกผิดจริงหรือเปล่าเนี่ย
‎รู้สึกผิดจริงๆ ขอโทษครับ
‎เรื่องการระเบิดของภูเขาไฟฟูจิ ‎ที่ยามานาชิเมื่อสิบวันก่อน
‎กรมอุตุนิยมวิทยาญี่ปุ่นลดระดับ ‎ความอันตรายของการปะทุลงไปที่ระดับหนึ่ง
‎หลังจากภูเขาไฟหยุดปะทุไปแล้ว
‎ระหว่างนี้ขอให้ผู้อยู่อาศัยทุกคน ‎คอยเฝ้าระมัดระวังกันต่อไป
‎ส่วนพื้นที่บริเวณโดยรอบนั้น
‎การกำจัดเถ้าถ่านที่ตกลงมา ‎ยังคงดำเนินต่อไปและอาจต้องใช้…
‎ถึงจะเป็นช่วงเวลาสั้นๆ แต่ฉันอยากขอบคุณ ‎สำหรับทุกอย่างที่นายทำเพื่อฉัน
‎ฉันต้องกลับอเมริกาเพื่อทำงานวิจัยต่อ
‎ช่วงนี้ชีวิตฉันค่อนข้างยุ่งเหยิง ‎เพราะมีงานเข้ามาเยอะช่วงอยู่ญี่ปุ่น
‎แต่ฉันดีใจมากนะที่ได้เจอนาย ‎นายยังใจดีเหมือนเดิมไม่เปลี่ยนเลย
‎ดูแลตัวเองด้วยนะ
‎อย่าบุ่มบ่ามนักล่ะ
‎ฉันก็จะทำเต็มที่เหมือนกัน
‎ให้ตายสิ อย่างน้อยก็น่าจะไปเที่ยว ‎เพื่อรำลึกความหลังกันหน่อย
‎ยู นายเอาแผ่นข้อความเหล็กไปอีกแล้วใช่ไหม
‎ฝ่ายบริหารโมโหมากนะ
‎มันเป็นเครื่องรางนำโชคของผมน่ะ
‎แผ่นเหล็กนั่นช่วยชีวิตผมไว้
‎ทำเป็นไม่รู้ไม่เห็นหน่อยไม่ได้เหรอ
‎คิดถึงตำแหน่งของฉัน ‎ที่ต้องไปขอโทษแทนนายบ้างสิ
‎ยังไงก็แล้วแต่
‎ทำไมนายถึงรับภารกิจคุ้มกันนี้ ‎ทั้งที่อยากปิดบังตัวตนล่ะ
‎นี่ มาสร้างปราสาทกัน
‎เลิกร้องไห้ได้แล้ว
‎ฉันต่างหากที่ถูกช่วยเอาไว้
‎หา เมื่อกี้ว่าไงนะ
‎ผมบอกว่า "ใครจะไปรู้ล่ะ"
‎แต่ฉันก็ยังไม่เข้าใจอยู่ดี
‎ทำไมอารยธรรมฟูจิถึงล่มสลายและจมลงสู่ลาวา
‎ทั้งที่พวกเขามีวิทยาการก้าวหน้า ‎ขนาดควบคุมการระเบิดของภูเขาไฟได้
‎ยังไม่เข้าใจอีกเหรอ
‎ไม่ว่าวิทยาศาสตร์จะก้าวหน้าไปแค่ไหน ‎มนุษย์ก็สู้กับธรรมชาติไม่ได้หรอก
‎แม้จะเป็นอารยธรรมของเทพเจ้าก็ตาม
‎คำบรรยายโดย: รัญญ์นภัส โชติวิทย์ไกรกุล